Xosé Franco Montes

José Franco Montes (en realidade José Franco Domonte), nado en Vigo o 22 de xaneiro de 1879 e finado ibídem o 31 de xullo de 1939,Gran Enciclopedia Galega. foi un escultor, arquitecto e político galego.
miniatura|Casa do Concello da Estrada, obra do arquitecto.

 Traxectoria 
Fillo de Manuel Franco Franco (concelleiro de Vigo) e Matilde Domonte, fixo os seus primeiros estudos e bacharelato no colexio dos xesuítas de Camposancos, A Guarda. Estudou na Escola de Arquitectura de Madrid titulándose o 21 de agosto de 1903. Casou con Emérita Fernán-Díez na igrexa de Santiago de Vigo en 1915. Só tiveron unha filla, Matilde Franco Fernán-Díez, que casou co marqués da Sala de Partinico, Manuel Santiago Thomás de Carranza e de Luque-Romero.
miniatura|Igrexa de Santa Cristina de Sabarís.
En 1905 é nomeado arquitecto municipal de Vigo e en 1906 vicepresidente da Asociación de Arquitectos de Galicia. En 1908 funda a Cámara da Propiedade Urbana de Vigo. En 1909 é elixido secretario do Partido Liberal de Vigo e con 30 anos convértese en concelleiro do Concello de Vigo. Foi tamén deputado provincial e concelleiro honorífico da Coruña. En 1916 é nomeado arquitecto diocesano de Tui. Queda viúvo o 10 de xuño de 1936. Foi nomeado tenente de alcalde de Vigo en 1938, ostentando o cargo de alcalde en funcións de Vigo. Foi nomeado presidente do Padroado local de Formación Profesional de Vigo no mesmo ano.Boletín Oficial del Estado núm. 598 de 12/06/1938.

Arquitecto da Real Academia de San Fernando, profesor de Máquinas da Escola de Artes e Industrias de Vigo,Diario Faro de Vigo de decembro de 1903 arquitecto municipal de Vigo e arquitecto diocesano de Tui. Foi vicepresidente e fundador da Asociación de Arquitectos de Galicia (actual Colexio Oficial de Arquitectos de Galicia), fundador da Cámara da Propiedade Urbana de Vigo, secretario do Partido Liberal, concelleiro, a partir de 1910, do concello de Vigo polo Partido Liberal, tenente de alcalde do Concello de Vigo e alcalde en funcións, apartado da vida política coa chegada da II República e nomeado deputado provincial en xullo de 1939 polo goberno de Francisco Franco. Tamén foi escultor.Parte da biografía de José Franco Montes aparece na Enciclopedia Universal Ilustrada de Espasa, no Tomo XXIV, páx. 1095. O Concello de Vigo dedicoulle o nome dunha rúa no lugar de Lavadores.

 Obra 
miniatura|Casa Hermanos Suárez, 1920.
A súa obra, de estilo modernista, desenvólvese dende 1904 até o final da súa vida. Entre os seus proxectos salientan:
 Chalé do Pilar, Vigo, hoxe "Casa da Xuventude" na rúa López Mora nº 31.Rosa Ma. Creixell i Cabeza, Esteve Castañer Muñoz, Teresa M. Sala Garcia. Espaces intérieurs, Edicions Universitat Barcelona, 2007.
 Obras de adaptación do Colexio dos Xesuítas en Camposancos.
 Igrexa de Santa Cristina de Sabarís, en Baiona.
 Casa do Concello da Estrada.
 Colexio Apóstolo Santiago dos Xesuítas, rúa Sanjurjo Badía en Vigo.
 Casa Palacio de Estanislao Núñez Saavedra (foi queimada durante a segunda república).
 Casa dos Condes de Torrecedeira, Vigo.
 Casa de Joaquín Pérez Boullosa, na Praza de Compostela nº 24, Vigo.
 Casa dos irmáns Suárez, en Montero Ríos nº2, Vigo.
 Obras en Lugo e Santiago de Compostela.

 Notas 

 Véxase tamén 

 Bibliografía 
 A Estrada, Miscelánea Histórica e Cultural, Fundación Cultural Estrada, 2002.
 Artigo "FRANCO MONTES, José" da Gran Enciclopedia Galega Silverio Cañada
 Entrada "Franco Montes, Xosé" do Dicionario biográfico de Galicia'', Ir Indo Edicións, 2010-2011, Vigo.

Categoría:Arquitectos de Galicia do século XIX
Categoría:Arquitectos de Galicia do século XX
Categoría:Nados en Vigo
Categoría:Concelleiros de Vigo
Categoría:Nados en 1879
Categoría:Finados en 1939
Categoría:Concelleiros de Galicia durante a Restauración
Categoría:Deputados provinciais de Pontevedra
Categoría:Arquitectura modernista en Galicia